Σχέδιο ΑΠΟΦΑΣΗΣ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ για την τροποποίηση του πρωτοκόλλου 3 της συμφωνίας ΕΟΧ, σχετικά με προϊόντα που αναφέρονται στο άρθρο 8 παράγραφος 3 στοιχείο β) της συμφωνίας - Σχέδιο της Κοινής Θέσης της Κοινότητας -

(υποβληθέν από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Το πρωτόκολλο 3 της συμφωνίας ΕΟΧ τροποποιήθηκε με την απόφαση 140/2001 της Μεικτής Επιτροπής του ΕΟΧ. Την εποχή της έκδοσης της απόφασης, η ΕΚ και η Νορβηγία ανέφεραν σε κοινή δήλωση ότι: «πρέπει να εξαλειφθεί το μη γεωργικό στοιχείο των τελωνειακών δασμών για τα προϊόντα που περιλαμβάνονται στον πίνακα 1 του πρωτοκόλλου 3. Για το σκοπό αυτό, συμφωνούν ότι οι διαπραγματεύσεις πρέπει να αρχίσουν το ταχύτερο δυνατό και να ολοκληρωθούν εντός ενός έτους από την έναρξη ισχύος της απόφασης αριθ. 140/2001 με στόχο την εφαρμογή της αντίστοιχης απόφασης της Μεικτής Επιτροπής το αργότερο την 1η Ιουλίου 2004. Αναγνωρίζεται ότι κάθε τυχόν παρέκκλιση θα έχει εντελώς εξαιρετικό χαρακτήρα, θα προσδιορίζεται αυστηρά, θα καλύπτει πολύ περιορισμένο αριθμό προϊόντων, θα είναι προσωρινή και θα υπόκειται σε τακτική εξέταση».

Στη βάση αυτή, ξεκίνησαν συζητήσεις μεταξύ υπαλλήλων της Επιτροπής και της Νορβηγίας το 2002 και ολοκληρώθηκαν στις 11 Μαρτίου 2004. Αποτέλεσμα αυτών ήταν οι μειώσεις ή η κατάργηση δασμών για μια σειρά αγαθών και κατά συνέπεια η βελτίωση της πρόσβασης στην αγορά, σε αμοιβαία βάση, για τη Νορβηγία και την ΕΚ.

Σύμφωνα με τους όρους του άρθρου 98 της συμφωνίας ΕΟΧ, το πρωτόκολλο 3 μπορεί να τροποποιηθεί με απόφαση της Μεικτής Επιτροπής του ΕΟΧ.

Σκοπός της συνημμένης πρότασης που υποβάλλεται με τη μορφή σχεδίου κοινής θέσης της Κοινότητας για να εκδοθεί ως απόφαση της Μεικτής Επιτροπής είναι η τροποποίηση των παραρτημάτων Ι και ΙΙΙ του πρωτοκόλλου 3 (Κοινοτικό και Νορβηγικό καθεστώς εισαγωγών) έτσι ώστε να ληφθούν υπόψη τα αποτελέσματα των εν λόγω διαπραγματεύσεων.

Για να μπορέσει η βιομηχανία, ιδίως στη Νορβηγία, να προσαρμοστεί στους νέους όρους, οι τροποποιήσεις πρέπει να ισχύσουν από την 1η Ιουλίου 2004.

Το Συμβούλιο καλείται με την παρούσα να εγκρίνει το συνημμένο σχέδιο θέσης της Κοινότητας για έκδοση ως απόφαση της Μεικτής Επιτροπής του ΕΟΧ.

Σχέδιο ΑΠΟΦΑΣΗΣ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ για την τροποποίηση του πρωτοκόλλου 3 της συμφωνίας ΕΟΧ, σχετικά με προϊόντα που αναφέρονται στο άρθρο 8 παράγραφος 3 στοιχείο β) της συμφωνίας

Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,

Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, καλούμενη στο εξής «η συμφωνία», και ιδίως το άρθρο 98,

Εκτιμώντας τα ακόλουθα:

(1) Το πρωτόκολλο 3 της συμφωνίας, όπως τροποποιήθηκε με την απόφαση αριθ. 140/2001 της Μεικτής Επιτροπής του ΕΟΧ [1], καθορίζει τους εμπορικούς διακανονισμούς για ορισμένα γεωργικά και μεταποιημένα γεωργικά προϊόντα μεταξύ τωv συμβαλλόμεvωv μερών.

[1] ΕΕ L 22, 24.1.2002, σ. 34

(2) Κατά την έκδοση της απόφασης αριθ. 140/2001, η ΕΚ και η Νορβηγία ανέφεραν σε κοινή δήλωση ότι πρέπει να εξαλειφθεί το μη γεωργικό στοιχείο των τελωνειακών δασμών για τα προϊόντα που περιλαμβάνονται στον πίνακα 1 του πρωτοκόλλου 3. Στη βάση αυτή, οι συζητήσεις μεταξύ υπαλλήλων της Επιτροπής και της Νορβηγίας ολοκληρώθηκαν στις 11 Μαρτίου 2004.

(3) Μετά την έκδοση της απόφασης αριθ. 140/2001 έγιναν τεχνικές τροποποιήσεις στις ονοματολογίες του δασμολογίου.

(4) Το άρθρο 2 παράγραφος 2 του πρωτοκόλλου 3 της συμφωνίας ορίζει ότι οι δασμοί που προβλέπονται στα παραρτήματα του πίνακα Ι του πρωτοκόλλου 3 της συμφωνίας δύνανται να προσαρμοστούν από τη Μεικτή Επιτροπή του ΕΟΧ, λαμβανομένων υπόψη των αμοιβαίων παραχωρήσεων.

(5) Μετά την ολοκλήρωση των διαβουλεύσεων στις 11 Μαρτίου 2004 και τις τεχνικές τροποποιήσεις που έγιναν στις ονοματολογίες του δασμολογίου, πρέπει να τροποποιηθούν τα παραρτήματα I και III του πίνακα I του πρωτοκόλλου 3 της συμφωνίας,

ΑΠΟΦΑΣΙΖΕΙ:

Άρθρο1

Το πρωτόκολλο 3 της συμφωνίας τροποποιείται ως εξής:

1. Στο παράρτημα I του πίνακα I, οι παράγραφοι 4 έως 6 και 8 αντικαθίστανται από τις παραγράφους 4 έως 6 και 8 του παραρτήματος I της παρούσας απόφασης.

2. Στο προσάρτημα του παραρτήματος I του πίνακα I, η καταχώριση «1904 90 90» αντικαθίσταται από την καταχώριση «1904 90 80».

3. Στο παράρτημα III του πίνακα I, οι παράγραφοι 2, 7 και 9 έως 19 αντικαθίστανται από τις παραγράφους 2, 7 και 9 έως 11 του παραρτήματος II της παρούσας απόφασης.

4. Στην παράγραφο 6 του παραρτήματος III του πίνακα I, η καταχώριση «σιτηρά (πλην αραβοσίτου) σε κόκκους ή υπό μορφή νιφάδων ή άλλων κόκκων επεξεργασμένων (εξαιρούνται άλευρα και σιμιγδάλια), προψημένα ή άλλως παρασκευασμένα, που δεν κατονομάζονται ούτε περιλαμβάνονται αλλού» αντικαθίσταται από την καταχώριση «δημητριακά (εκτός από το καλαμπόκι) σε μορφή κόκκων, νιφάδων ή άλλων επεξεργασμένων κόκκων (εκτός από αλεύρι, πλιγούρια ή σιμιγδάλι), προψημένα ή αλλιώς παρασκευασμένα, που δεν κατονομάζονται ούτε περιλαμβάνονται αλλού».

5. Στο προσάρτημα του παραρτήματος III του πίνακα I, η καταχώριση «1905.3002» αντικαθίσταται από την καταχώριση «1905.3200».

Άρθρο 2

Η παρούσα απόφαση τίθεται σε ισχύ την ..., υπό την προϋπόθεση ότι έχουν διαβιβαστεί στη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας [2].

[2] [Δεν έχουν αναφερθεί συνταγματικές απαιτήσεις.] [Έχουν αναφερθεί συνταγματικές απαιτήσεις.]

Εφαρμόζεται από την 1η Ιουλίου 2004.

Άρθρο 3

Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.

Βρυξέλλες,

Για τη Μεικτή Επιτροπή του ΕΟΧ

Ο Πρόεδρος

Οι γραμματείς

της Μεικτής Επιτροπής του ΕΟΧ

ΠΑΡΑΡΤΗΜΑ I

της απόφασης αριθ. [...] της Μεικτής Επιτροπής του ΕΟΧ

Οι ακόλουθες παράγραφοι αντικαθιστούν τις παραγράφους 4 έως 6 και 8 του παραρτήματος I του πίνακα I του πρωτοκόλλου 3:

«4. Οι δασμοί για τα προϊόντα που απαριθμούνται στον ακόλουθο πίνακα έχουν ως εξής.

>ΘΕΣΗ ΠIΝΑΚΑ>

1 [Ο μηδενικός συντελεστής αναστέλλεται προσωρινά. Για την Ισλανδία ισχύει η προνομιακή ρύθμιση (μηδενικός δασμός) που προβλέπεται στο πρωτόκολλο αριθ. 2 της διμερούς συμφωνίας ελεύθερων συναλλαγών μεταξύ της Ευρωπαϊκής Κοινότητας και της Δημοκρατίας της Ισλανδίας. Όσον αφορά τη Νορβηγία, το πρωτόκολλο 2 της διμερούς συμφωνίας ελεύθερων συναλλαγών μεταξύ της Ευρωπαϊκής Κοινότητας και του Βασιλείου της Νορβηγίας θα προσαρμοσθεί με στόχο τη συμπερίληψη ποσόστωσης με απαλλαγή από δασμούς για τις εισαγωγές στην Κοινότητα των εν λόγω προϊόντων καταγωγής Νορβηγίας.]

5. Το κατ' αξίαν μέρος του δασμού για τα ακόλουθα προϊόντα είναι 0%:

>ΘΕΣΗ ΠIΝΑΚΑ>

6. Το κατ' αξίαν μέρος του δασμού για τα ακόλουθα προϊόντα είναι 5,8%:

2905 44 // 3824 60

8. Οι δασμολογικοί κωδικοί που παρουσιάζονται στο παρόν παράρτημα αντιστοιχούν σε αυτούς που εφαρμόζονται στην Κοινότητα από την 1η Ιανουαρίου 2004. Οι όροι του παρόντος παραρτήματος δεν επηρεάζονται από οιεσδήποτε αλλαγές που ενδέχεται να γίνουν στην ονοματολογία του δασμολογίου.»

ΠΑΡΑΡΤΗΜΑ II

της απόφασης αριθ. [...] της Μεικτής Επιτροπής του ΕΟΧ

Οι ακόλουθες παράγραφοι αντικαθιστούν τις παραγράφους 2, 7 και 9 έως 19 του παραρτήματος III του πίνακα I του πρωτοκόλλου 3:

«2. Οι δασμολογικοί κωδικοί που παρουσιάζονται στο παρόν παράρτημα αντιστοιχούν σε αυτούς που εφαρμόζονται στη Νορβηγία από την 1η Ιανουαρίου 2004. Οι όροι του παρόντος παραρτήματος δεν επηρεάζονται από οιεσδήποτε αλλαγές που ενδέχεται να γίνουν στην ονοματολογία του δασμολογίου.

7. Οι δασμοί για τα προϊόντα που απαριθμούνται στον ακόλουθο πίνακα έχουν ως εξής.

>ΘΕΣΗ ΠIΝΑΚΑ>

9. Οι δασμοί για τα προϊόντα των νορβηγικών δασμολογικών κωδικών 1901.2097 και 1901.2098 (μείγματα για την παρασκευή προϊόντων αρτοποιίας, ζαχαροπλαστικής ή μπισκοτοποιίας της κλάσης 1905, άλλα από μείγματα για γλυκίσματα) που δηλώνονται ελεύθερα γλουτένης για όσους πάσχουν από κοιλιοκάκη θα είναι 0,37 NOK/kg.

10. Οι δασμοί για τα προϊόντα του νορβηγικού δασμολογικού κωδικού ex 2008.9903 (καλαμπόκι, εκτός από γλυκό καλαμπόκι (Zea mays saccharata) για μη διατροφικούς σκοπούς) υπολογίζονται βάσει του συστήματος μήτρας. Οι μέγιστοι δασμοί, ωστόσο, δεν θα υπερβαίνουν τις 12 NOK/kg.

11. Οι δασμοί για τα προϊόντα του νορβηγικού δασμολογικού κωδικού 2106.9060 (γαλακτοματοποιημένες λιπαρές ουσίες και παρόμοια προϊόντα περιεκτικότητας κατά βάρος σε βρώσιμες λιπαρές ύλες που προέρχονται από το γάλα μεγαλύτερης του 15%) υπολογίζονται βάσει του συστήματος μήτρας. Οι μέγιστοι δασμοί, ωστόσο, δεν θα υπερβαίνουν τις 7 NOK/kg.»

>ΘΕΣΗ ΠIΝΑΚΑ>